Tolong jelaskan mengenai Hasil penemuan awal 1 dari Siasatan PAC terhadap PKFZ dalam bahasa melayu

PAC diketuai Datuk Seri Azmi Khalid mendengar keterangan daripada 9 bekas anggota LPK selama 3 jam pada 19 Ogos 2009.Prosiding siasatan bukanlah untuk menyiasat kesalahan pegawai yang diminta hadir, sebaliknya bagi mengenal pasti cara maklumat disalurkan kepada ahli lembaga PKA.

Ahli Lembaga Pelabuhan Klang (PKA) meletakkan kepercayaan yang terlalu besar terhadap pengurusan PKFZ.Mereka hanya menurut apa saja yang diberitahu oleh PKFZ.

Percanggahan kepentingan kerana Ketua Pegawai Eksekutif (CEO) PKA adalah juga merupakan CEO PKZ iaitu Datin Paduka O.C. Phang. Akibatnya beliau gagal menyediakan butiran lengkap kepada anggota lembaga PKA. Sedangkan mereka mewakili kementerian dan agensi kerajaan yang berkaitan. Banyak keputusan yang dibuat oleh PKFZ diterima sahaja oleh ahli lembaga PKA tanpa banyak soal.

Sepatutnya ahli lembaga pengarah LPK lebih peka kerana PKA memperoleh pinjaman mudah Kementerian Kewangan sebanyak RM4.632 bilion bagi membiayai PKFZ.

Ahli lembaga LPK mungkin tidak memahami latar belakang sepenuhnya .Ada juga pegawai yang tidak menghadiri mesyuarat lembaga kerana sibuk dengan tugas sedia ada di pejabat.